Oꞌwin-toꞌima kurita noro moꞌko eratonomapotopombo onory ewaꞌmary tundary aꞌta,
Jesus wytoꞌpo moro Betania ꞌwa.
Moro Betania po ro moꞌko irombyꞌsan wyino inawongaꞌpo Lasarus kynemanjakon.
Moro po ro moꞌko Jesus erepary man kapyꞌpo iꞌwaine.
Moꞌko Marta arepa ekanen me kynakon.
Moꞌko Lasarus moꞌkaron Jesus maro endametonon ekosa kynakon.
Maria ꞌwa oꞌwin tukuwariꞌmembo nardus katy ke ꞌne ro tapenen karapa anumyꞌpo.
Moro karapa ke ro morokon Jesus pupuru poporoꞌsan iꞌwa.
Irombo tunsety ke morokon ipupuru yꞌkokaꞌpo iꞌwa.
Moro auto yꞌnamoroꞌpo moro karapa popory ꞌwa.
Irombo oꞌwin amy inemepary,
Judas Iskariot,
moꞌko ekaramanen man wykaꞌpo:
“Oꞌtonoꞌme ko moro karapa ekaramaꞌpa tywaije nan atoneꞌpu-kariꞌna amuꞌnymbo pyrata poko,
moro epeꞌpo ytoꞌme moꞌkaron ipyrataꞌnon ꞌwa?”
Moꞌkaron ipyrataꞌnon poko tywesykary ke kapyn te moro wara ikaꞌpo,
amy manaman me tywairy ke te.
Ekosa moro pyrata jeꞌny kynakon.
Iwyino ro pyrata pinatopo iꞌwa kynakon.
Jesus wykaꞌpo:
“Ipoko kyteꞌi.
Oro nikuraꞌman moro yjunendopo kurita ꞌwano man me.
Moꞌkaron ipyrataꞌnon kynaijaton roten ajekosaine.
Awu te eꞌiꞌpa roten waitake ajekosaine.”
Pyime Simosu ꞌwa Betania po Jesus wairy ukutyꞌpo.
Irombo iwopyꞌsan,
moꞌko Jesus upuꞌpo me roten kapyn,
moꞌko irombyꞌsan wyino inawongaꞌpo Lasarus enetoꞌme enapa te tyꞌwaine.
Moꞌkaron Tamusi pokonokon jopotorykon worupaꞌsan moꞌko Lasarus wory man poko enapa.
Pyime irombo Simosu iwyinoine kynyꞌsatokon.
Jesus amyikatokon terapa.